Сяргей Анатольевіч РЫДНЫ, дырэктар Гомельскага дзяржаўнага абласнога ліцэя: — У нашым ліцэі, які быў адкрыты ў 1997 годзе, з самых першых дзён быў створаны камп’ютарна-вылічальны цэнтр, адкуль быў наладжаны шырокапалосы выхад у інтэрнэт. Паклапаціліся і пра бяспеку работы. Пачалі выдаxadваць дакументы, якія ўстанаўліваюць для навучэнцаў і супрацоўнікаў ліцэя правілы карыстання інтэрнэтам. Запісваем у класных журналах адпаведныя інструкцыі, а ў журналах па ахове працы даём спасылкі на адпаведны загад дырэктара. Інструктаж праводзім два разы ў год, падчас якога карыстальнікі інтэрнэтам распісваюцца, што яны з правіламі азнаёмлены. У загадах мы ў першую чаргу забараняем выхад з камп’ютараў ліцэя на парнаграфічныя сайты, рэсурсы з інфармацыяй экстрэмісцкага зместу або сайты, звязаныя з гульнямі. Любыя спробы зрабіць падобнае адразу выяўляем і спыняем. Мы знаёмім пад роспіс бацькоў і навучэнцаў аб крымінальнай адказнасці за выраб і распаўсюджванне парнаграфіі. Усё гэта робіцца з мэтай папярэдзіць бяду, каб нашы карыстальнікі інтэрнэтам не размяшчалі на сваіх асабістых старонках у сацыяльных сетках непрыстойныя матэрыялы і не неслі затым строгую адказнасць.